Crveni tragopan
<s>Crveni tragopan (Tragopan satyra) je vrsta ptice iz roda tragopana (Tragopan) koji pripada porodici fazana (Phasianidae).</s>

<s>Opis</s>

<s>Mužjaci imaju živopisno perje.</s><s>Glava im je crne boje, oko očiju su plave boje, grudi su crvene boje, a ostatak tela im je crvene i smeđe boje sa belim tačkama oivičenim crnom bojom.</s><s>U vreme sezone parenja imaju plave kožne rogove i kožnu kesu na grlu, koja kad je naduvaju bude u sredini tamno plave boje sa svetlo plavim tačkama, a po ivicama bude šarena, crvene i svetlo plave boje.</s><s>Dostižu dužinu od oko 70 cm i težinu od 1,5 do 2 kg.</s>

<s>Ženke imaju jednolično perje, smeđe boje sa svetlo smeđim tačkama.</s><s>One su nešto manje od mužjaka i dostižu dužinu od oko 58 cm i težinu od 1 do 1,5 kg.</s>

<s>Razmnožavanje 
Mužjaci u vreme sezone parenja pred ženkama izvode ples, pri čemu naduvavaju rogove i kesu na grlu i velikom brzinom pomeraju glavu i krila gore-dole, a na kraju plesa se uspravljaju i izdužuju do maksimuma.</s>

<s>Gnezde se od maja do juna.</s><s>Gnezda prave na drveću ili na zemlji.</s><s>Ženka polaže od 4 do 8 jaja, a inkubacija traje 28 dana.</s><s>U gajenju mladih učestvuju oba roditelja.</s>

<s>Rasprostranjenost i stanište 
Naseljavaju padine Himalaja, na teritoriji Indije, Kine (Tibeta), Nepala i Butana.</s><s>Stanište su im vlažne hrastove i šume rododendrona.</s><s>Leti su naseljeni na nadmorskoj visini između 2400 i 4250 metara, a zimi na oko 1800 metara.</s>

<s>Ugroženost 
U poređenju sa ostalim vrstama tragopana, crveni targopan je najmanje ugrožen.</s><s>Veruje se da je populacija umereno mala, a pretnju po opstanak vrste pretstavlja lov i gubitak staništa na većem delu teritorije koju naseljava.</s>

<s>Reference</s>

<s>Literatura</s>

<s>Spoljašne veze 
Ostali projekti</s>

<s>Fazanke</s>

